	[image: ]
	SZOMBATHELY MEGYEI JOGÚ VÁROS 
	JEGYZŐJE

Szám: 45017-59/2026.


TÁJÉKOZTATÓ
a lejárt határidejű közgyűlési határozatok végrehajtásáról

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

284/2025. (IX.29.) Kgy. sz. határozatában a Közgyűlés egyetértett azzal, hogy az Önkormányzat az EUI03-195 „EffiComfort” című, European Urban Initiative – Innovative Actions keretében benyújtott és elbírált projekthez Transfer Partnerként csatlakozzon.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A partnerségi megállapodás aláírásra került.

95/2026. (III.26.) Kgy. sz. határozatában a Közgyűlés megválasztotta a SZOVA NZrt. könyvvizsgálóját.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: Az alapszabály módosítása aláírásra került.

104/2026. (III.26.) Kgy. sz. határozatában a Közgyűlés jóváhagyta a PRENOR Kertészeti és Parképítő Kft. és az Önkormányzat közötti tagi kölcsön szerződés módosítását.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A szerződés módosítása aláírásra került.

114/2026. (IV.30.) Kgy. sz. határozatában a Közgyűlés megválasztotta a „Savaria Történelmi Karnevál” Közhasznú Közalapítvány kuratóriumának új tagját.

Nagyné Dr. Gats Andrea, a Jogi és Képviselői Osztály vezetője jelenti: Az alapítvány alapító okirata aláírásra került, a Szombathelyi Törvényszék az alapítvány adataiban történt változást nyilvántartásba vette.

115/2026. (IV.30.) Kgy. sz. határozatában a Közgyűlés megválasztotta a Szombathelyért Közalapítvány kuratóriumának új tagját.

Nagyné Dr. Gats Andrea, a Jogi és Képviselői Osztály vezetője jelenti: Az alapítvány alapító okirata aláírásra került, a Szombathelyi Törvényszék az alapítvány adataiban történt változást nyilvántartásba vette.

131/2026. (IV.30.) Kgy. sz. határozatában a Közgyűlés az egészségügy területén dolgozók részére kitüntető díjak adományozásáról döntött.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A kitüntetések 2026. július 2. napján átadásra kerültek.

135/2026. (V.28.) Kgy. sz. határozatában a Közgyűlés elfogadta a Torony, Nárai, Ják települések önkormányzataival bölcsődei feladatok ellátására kötött megállapodások módosítását.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A megállapodások módosításai aláírásra kerültek.

136/2026. (V.28.) Kgy. sz. határozatában a Közgyűlés Nárai Község Önkormányzatával a szociális alapszolgáltatások nyújtására vonatkozó határozatlan idejű feladat-ellátási megállapodás megkötését hagyta jóvá.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A megállapodás aláírásra került.

137/2026. (V.28.) Kgy. sz. határozatában a Közgyűlés a Kiskar utca 5. szám alatti 35. számú felnőtt háziorvosi körzetben a felnőtt háziorvosi feladatok ellátásáról döntött.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A háziorvossal az előszerződés és a feladat-ellátási szerződés megkötésre került.

142/2026. (V.28.) Kgy. sz. határozatában a Közgyűlés hozzájárult a Brenner János Emlékhely Alapítvány részére pénzeszköz átadásához.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A támogatási szerződés aláírásra, a támogatás átutalásra került.

154/2026. (V.28.) Kgy. sz. határozatában a Közgyűlés jóváhagyta a Szombathelyi Tankerületi Központtal és a Savaria Szimfonikus Zenekarral kötött vagyonkezelési szerződések módosításait.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A vagyonkezelési szerződések módosításai aláírásra kerültek.

156/2026. (V.28.) Kgy. sz. határozatában a Közgyűlés a Nyugat-dunántúli Regionális Hulladékgazdálkodási Önkormányzati Társulásból történő kilépésről döntött.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A döntésről a Társulás és a tagok értesítése megtörtént.

161/2026. (V.28.) Kgy. sz. határozatában a Közgyűlés a Savaria Városfejlesztési NKft. részére biztosított tagi kölcsön visszafizetési határidejének meghosszabbításáról döntött.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A szerződés módosítása aláírásra került.

178/2026. (V.28.) Kgy. sz. határozatában a Közgyűlés a Szombathelyi Játéksziget Óvoda, a Szombathelyi Szivárvány Óvoda, valamint a Szombathelyi Vadvirág Óvoda vezetőjének megbízásáról döntött.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: Az igazgatói kinevezések aláírásra és a Magyar Államkincstárnak megküldésre kerültek.

181/2026. (VI.18.) Kgy. sz. határozatában a Közgyűlés hozzájárult a Perintparti Alapítvány részére pénzeszköz átadásához.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A támogatási szerződés aláírásra, a támogatás átutalásra került.

182/2026. (VI.18.) Kgy. sz. határozatában a Közgyűlés jóváhagyta a Szombathely, 4. számú iskolaorvosi körzetben az iskolaorvosi feladatok ellátása tárgyában kötött megállapodás megszüntetését.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A megszüntetésről szóló megállapodás aláírásra került.

183/2026. (VI.18.) Kgy. sz. határozatában a Közgyűlés mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítását hagyta jóvá.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A megállapodás módosítása az Önkormányzat részéről aláírásra került.

184/2026. (VI.18.) Kgy. sz. határozatában a Közgyűlés egyetértett publikus elektromobilitás szolgáltatási tevékenység ellátására vonatkozó Együttműködési Megállapodás megkötésével az Emobility Solutions Szolgáltató és Kereskedelmi Kft.-vel.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A megállapodás az Önkormányzat részéről aláírásra került.

185/2026. (VI.18.) Kgy. sz. határozatában a Közgyűlés kinyilvánította szándékát a Geszler Mária Kossuth-díjas keramikusművész által felajánlott műtárgyak elfogadására, és felhatalmazta a polgármestert a szándéknyilatkozat aláírására, valamint felkérte a polgármestert és a jegyzőt az ajándékozási megállapodás tervezetének előkészítésére.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: A szándéknyilatkozat aláírásra került, az ajándékozási megállapodás tervezete a Tisztelt Közgyűlés szeptemberi ülésének napirendjén szerepel.

193/2026. (VI.18.) Kgy. sz. határozatában a Közgyűlés engedélyezte, hogy Sebők Ildikó NAUI Member nemzetközi jogosultsággal rendelkező búvár oktató a https://nauiszombathely.hu és a www.nauiszombathely.hu domén névben a Szombathely városnevet használhassa.

Nagyné Dr. Gats Andrea, a Jogi és Képviselői Osztály vezetője jelenti: Az engedély a kérelmezőnek megküldésre került.

194/2026. (VI.18.) Kgy. sz. határozatában a Közgyűlés engedélyezte a városnév használatát a létesítendő Szombathelyi Hematológiáért Alapítvány részére.

Nagyné Dr. Gats Andrea, a Jogi és Képviselői Osztály vezetője jelenti: Az engedély a kérelmezőnek megküldésre került.

198/2026. (VI.18.) Kgy. sz. határozatában a Közgyűlés megválasztotta a FALCO KC Szombathely Sportszolgáltató Kft. ügyvezetőjét.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: Az ügyvezető munkaszerződése aláírásra került.

199/2026. (VI.18.) Kgy. sz. határozatában a Közgyűlés jóváhagyta a Szombathelyi Sportközpont és Sportiskola NKft. 2026/2027. évi üzleti tervét.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A döntés a társaságnak megküldésre került.

200/2026. (VI.18.) Kgy. sz. határozatában a Közgyűlés a SZOVA Szállodaüzemeltető NKft. SZOVA NZrt.-be beolvadásáról döntött.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A döntés a társaságoknak megküldésre került.

201/2026. (VI.18.) Kgy. sz. határozatában a Közgyűlés elfogadta a FÉHE Fogyatékossággal Élőket és Hajléktalanokat Ellátó Közhasznú NKft. 2025. évi beszámolóját.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A döntés a társaságnak megküldésre került.

202/2026. (VI.18.) Kgy. sz. határozatában a Közgyűlés a Szombathelyi Sportközpont és Sportiskola NKft. ügyvezetője megbízási szerződésének közös megegyezéssel történő megszüntetéséről döntött, és megválasztotta a társaság új ügyvezetőjét.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A régi ügyvezető megbízási szerződésének megszüntetése és az új ügyvezető munkaszerződése aláírásra került.

207/2026. (VII.16.) Kgy. sz. határozatában a Közgyűlés egyetértett a Savaria Szimfonikus Zenekar igazgatója munkaviszonyának közös megegyezéssel történő megszüntetésével, az új igazgató kinevezéséig megbízta az intézmény igazgatóhelyettesét a vezetői feladatok ellátásával, és felkérte a polgármestert az igazgatói pályázati felhívás előterjesztésére.

Vinczéné Dr. Menyhárt Mária, az Egészségügyi és Közszolgálati Osztály vezetője jelenti: Az igazgató munkaviszonyának közös megegyezéssel történő megszüntetése, valamint az igazgatóhelyettes megbízása a vezetői feladatok ideiglenes ellátására aláírásra került. Az igazgatói pályázati felhívás a Tisztelt Közgyűlés szeptemberi ülésének napirendjén szerepel.

210/2026. (VIII.31.) Kgy. sz. határozatában a Közgyűlés a szombathelyi azbeszthelyzethez kapcsolódóan felhatalmazta a polgármestert, hogy az Olad Plató vonatkozásában a kiporzás elleni hatékony védekezés és a szombathelyi lakosság egészségének védelme érdekében a vállalkozási szerződést megkösse.

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője jelenti: A vállalkozási szerződés aláírásra került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

Szombathely, 2026. szeptember 15.



	
	/: Dr. Károlyi Ákos :/


HATÁROZATI JAVASLAT

……/2026. (IX.24.) Kgy. számú határozat

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

Felelős:		Dr. Károlyi Ákos jegyző

Határidő:	azonnal

Telefon: +36 94/520-120
KRID: 602010709
Web: www.szombathely.hu

